वायस ऑफ पानीपत (देवेंद्र शर्मा)
जननायक जनता पार्टी के नेता व इनसो के अध्यक्ष दिग्विजय चौटाला हरियाणा डांसर सपना चौधरी के बारे में आपत्तिजनक टिप्पणी कर बुरी तरह फंस गए हैं। हाल ही में भाजपा में शामिल हुईं सपना चौधरी के बारे में टिप्पणी के लिए महिला आयोग ने दिग्विजय को नोटिस जारी किया है।
हरियाणा महिला आयोग ने दिग्विजय चौटाला के विवादित बयान पर बुधवार को संज्ञान लिया। इनसो राष्ट्रीय अध्यक्ष दिग्विजय चौटाला ने सपना चौधरी के भाजपा में शामिल होने पर विवादित बयान दे दिया था। दिग्विजय ने कथित तौर पर कहा था कि सपना अब ठुमके लगाकर भाजपा को वोट दिलाएगी। इसके बाद महिला आयोग ने संज्ञान लेते हुए दिग्विजय चौटाला को नोटिस किया।
हरियाणा राज्य महिला आयोग की चेयरपर्सन प्रतिभा सुमन ने कहा कि दिग्विजय को नोटिस जारी कर पूरे मामले में दो दिन दिन में स्पष्टीकरण देने को कहा गया है। प्रतिभा सुमन ने कहा इस तरह का बयान देना निंनदनीय है…उन्होने कहा कि दिग्विजय चौटाला ने जवाब नहीं दिया तो पूरे मामले में कार्रवाई की जाएगी..